აისელ მამედოვა

აისელ მამედოვა (; დ. 3 ივლისი, 1989, ბაქო, აზერბაიჯანის სსრ, სსრკ) — აზერბაიჯანელი მომღერალი. აზერბაიჯანის წარმომადგენელი 2018 წლის ევროვიზიის სიმღერის კონკურსზე პორტუგალიის დედაქალაქ ლისაბონში.

 ცხოვრება და კარიერა 
აისელ მამედოვა დაიბადა 1989 წლის 3 ივლისს, აზერბაიჯანის დედაქალაქ ბაქოში. მამედოვა მუსიკოსების ოჯახში დაიბადა, შესაბამისად იგი ბავშვობიდან მუსიკასთან იყო დაკავშირებული. 1995-2006 წლებში სწავლობდა ბიულბიულის სახელობის საშუალო პროფესიულ მუსიკალურ სკოლაში. 2010 წელს დაასრულა აზერბაიჯანის სახელმწიფო კონსერვატორია. მამედოვას მონაწილეობა აქვს მიღებული სხვადასხვა საერთაშორისო ფესტივალებზე, მათ შორის: „Caspian Jazz & Blues Festival“ (2002), „ბაქოს ჯაზის საერთაშორისო ფესტივალი“ (2005/2006), „MuzEnergo Festival of Music Improvisation“ (2007), „მონტე-კრაზის ფესტივალი“ (2009), „კავკასიის ჯაზის ფესტივალი“ (2012) და „ჟარა-2017“.

მამედოვას, 2013 წელს ცნობილ მუსიკოს ალექსანდრე კოპალონისგან და 2015 წელს დებორა კარტერისგან სპეციალური გაკვეთილი აქვს მიღებული. მონაწილეობა აქვს მიღებული რუსეთის, საქართველოს, თურქეთის, უკრაინის, ისრაელის, შვედეთის, ნიდერლანდებისა და იტალიის მუსიკალურ ღონიზძიებებზე.

სქოლიო

კატეგორია:დაბადებული 3 ივლისი
კატეგორია:დაბადებული 1989
კატეგორია:აზერბაიჯანელი ქალი მომღერლები
კატეგორია:აზერბაიჯანელი ქალი კომპოზიტორები
კატეგორია:ევროვიზიის კონკურსანტები
კატეგორია:ცოცხალი ადამიანები
კატეგორია:ბაქოში დაბადებულები